सैमसंग गैलेक्सी एस8
सैमसंग गैलेक्सी एस8 आ सैमसंग गैलेक्सी एस8+ एंड्रॉइड स्मार्टफोन हवें जिनहन के उत्पादन सैमसंग इलेक्ट्रॉनिक्स के सैमसंग गैलेक्सी एस सिरीज के तहत हो रहल बा। न्यूयार्क में एक ठो मीडिया कार्यक्रम में 29 मार्च 2017 ई फोन पहिले-पहिल देखावल गइल आ ई सैमसंग गैलेक्सी एस7 आ एस7 ऍज के जगह लेई। अमेरिका में ई बिक्री खातिर 21 अप्रैल 2017 से आ यूके में 28 अप्रैल 2017 से बजार में उपलब्ध करावल गइल।

गैलेक्सी एस7 आ एस7 ऍज के तुलना में एकर हार्डवेयर आ डिजाइन दुनों अपग्रेड कइल गइल बा। एकर स्क्रीन लमछर बा आ आस्पेक्ट रेशियो भी बढ़ावल गइल बाटे। दुनों मॉडल के किनारा गोलाई लिहले बाटे, आँख के पुतरी (आइरिस) पहिचान आ चेहरा पहिचान के सुबिधा दिहल गइल बा। एकरा के माउस आ कीबोर्ड के साथ भी इस्तमाल कइल जा सकत बाटे, रख के कंप्यूटर की नियर। 

एस8 के रिलीज के बाद बढ़ियाँ समीक्षा हासिल भइल बा आ रिलीज के समय एकर डिमांड बहुत हाई रहल। बजार में आवे से पहिले बुक करावे के मामिला में एकर रेकार्डतोड़ दस लाख बुकिंग दक्खिन कोरिया में भइल आ ओभरआल बिक्री गैलेक्सी एस7 के तुलना में 30% ढेर दर्ज कइल गइल। मई महीना में जारी रपट के मोताबिक पचास लाख फोन बेचल जा चुकल बा।

इहो देखल जाय
 सैमसंग गैलेक्सी

संदर्भ

सैमसंग मोबाइल फोन
2017 में आइल मोबाइल फोन